### Какви са възможните неизправности на чистачките?



Системата за почистване на предното стъкло се поврежда много рядко. Най-слабото място в нея са [перата за чистачки](/chistachka-ot-stranata-na-shofiora-lqva_tb597/ "чистачка от страната на шофьора лява"). Те са и най-важния елемент, поради което трябва да се
преглеждат периодично. И тъй като перата на чистачките са в непрекъснат контакт с вода и мръсотия те се износват бързо. Високите температури, замръзването и дъждът
се отразяват неблагоприятно върху състоянието и работата на чистачките като цяло.


* Когато включите чистачките и те не почистват мръсотията, а я разнасят по цялото стъкло това може да е признак за:
	+ Деформации на почистващия ръб на перото поради прекалено голяма контактна площ на гумената част - в този случай перото трябва да се смени.
	+ Механична повреда на рамото - проверява се ъгъла на движение на рамото.
	+ Пружинните звена са замръзнали - чистачката трябва да се разглоби и подсуши.
* Ако четките оставят ивица върху стъклото, това може да означава, че:
	+ Стъклото е силно замърсено със восък, смола, пясък и други елементи и са необходими по-силни препарати.
	+ Гуменият елемент на перата се е втвърдил, поради стареене и те трябва да се подменят.
	+ Неподходяща за сезона [течност за чистачки](/Technost-za-chistachki-Pochistvane-i-izmivane-na-stuklata_t225.html "течност за чистачки почистване и измиване на стъклата")
	+ Траекторията и наклона на рамената на чистачките са променени. Трябва да се провери движението на рамената на чистачките.
	+ Каучуковата част на перото е замърсена и трябва да се почисти.
* Когато чистачките работят се чува стържене, което е признак за:
	+ Наслояване на прах върху стъклото - то трябва да се почисти с подходящи [кърпи, гюдерии и четки](/Kurpi-giuderii-i-chetki-Pochistvane-i-izmivane-na-stuklata_t389.html "кърпи гюдерии и четки почистване и измиване на стъклата").
	+ Перата са повредени или гуменият елемент е остарял и перата трябва да се сменят.
	+ Устройството за изтриване на чистачките е повредено и трябва да бъде поправено.
	+ Зададен е неправилен ъгъл на рамото на чистачката и трябва да се коригира.
	+ Характеристиките на лоста са променени и [рамената на чистачките](/ramena-na-chistachki_tb277/ "рамена на чистачки") трябва да бъдат сменени.
* Чистачките не работят добре в двете посоки - например надясно чистачката се движи добре, а на ляво приплъзва. Това се дължи на огънато рамо на чистачката.
За да се отстрани проблема, рамото се премества така, че гумената лента на перото да не е перпендикулярна на плоскостта на предното стъкло.
* Когато имаме напрупване на цели капки вода в зоната на работа на чистачките, това говори за остатъчни продукти върху стъклото като масла и автокозметика.
Това се отстранява с измиването на предното стъкло с почистващ разтвор.


